डेढ़ साल का बच्चा बेच रहा था गुब्बारे, देखकर Nusrat Jahan ने लगा लिया गले, लोग बोले - 'आपने...'  
नुसरत जहां ने बच्चे के साथ डाली तस्वीर
Nusrat Jahan ने लिखा - मेरा वीकेंड बना दिया
तृणमूल कांग्रेस की सांसद हैं नुसरत जहां
तृणमूल कांग्रेस (TMC) सांसद नुसरत जहां (Nusrat Jahan) ने अपने इंस्टाग्राम अकाउंट पर एक तस्वीर पोस्ट की, जिसे अभी तक 40 हज़ार से ज्यादा लाइक्स मिल चुके हैं. ये तस्वीर नुसरत जहां की एक छोटे बच्चे के साथ है जिसे वो गले लगाते और किस करते हुए नज़र आ रही हैं. गुब्बारे बेचने वाले इस बच्चे की एक नहीं बल्कि नुसरत जहां ने तीन तस्वीरें पोस्ट कीं. 
नुसरत जहां ने बच्चे की तस्वीर के साथ लिखा, 'गुब्बारे बेच रहा इस डेढ़ साल के बच्चे ने मेरा वीकेंड स्पेशल बनाया...जो कि गुब्बारों से कहीं ज्यादा कलरफुल और प्यारा है.' 
A post shared by Nusrat (@nusratchirps) on Dec 9, 2019 at 5:44am PST
नुसरत जहां की इस तस्वीर पर लोगों ने कमेंट करते हुआ लिखा, 'दीदी आप बहुत खूबसूरत इंसान हो' तो किसी ने लिखा 'आपने बहुत अच्छा किया अब आप इस बच्चे के लिए और भी बहुत कुछ अच्छा कर सकती हैं.'
सांसद नुसरत जहां (Nusrat Jahan) हाल ही में अस्पताल से घर पहुंची हैं. उन्हें सांस लेने में तकलीफ के चलते निजी अस्पताल में भर्ती कराया गया था. दरअसल, नुसरत जहां ने ज्यादा मात्रा में दवा ले ली थी, जिसके कारण उनकी हालत बिगड़ गई थी. उन्हें आईसीयू में भर्ती कराया गया था, लेकिन अब वो पूरी तरह से ठीक हैं.
बता दें, नुसरत जहां बंगाली एक्ट्रेस हैं. उन्होंने साल 2019 में हुए लोकसभा चुनाव में ममता बनर्जी (Mamta Banerjee) की पार्टी तृणमूल कांग्रेस के टिकट से चुनाव लड़ा. बंगाल की बशीरहाट सीट से चुनाव लड़ने वाली नुसरत जहां ने करीब 3.5 लाख वोटों से जीत दर्ज की थी. बंगाली एक्ट्रेस नुसरत जहां  (Nusrat Jahan) ने अपने एक्टिंग करियर की शुरुआत शोत्रू से की है. इसके बाद वह 'खोका 420' (Khoka 420) और 'लव एक्सप्रेस' (Love Express) जैसी फिल्मों में भी नजर आईं. नुसरत जहां ने अपने करियर के दौरान फेयरवन मिस कोलकाता (Fair One Miss Kolkata) का भी खिताब जीता है.